Diari Oficial de la Generalitat Valenciana


Sumari del DOGV 8939, del 29-10-2020 (2020/8658)

RESOLUCIÓ de 14 d'octubre de 2020, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'un immoble de 9.935 m² de superfície, situat a l'avinguda Serra de la Calderona núm. 11 d'Alboraia, amb destinació a la construcció d'un institut d'educació secundària a la localitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8658


Data del document
:   14-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 d'octubre de 2020, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'un immoble de 9.935 m² de superfície, situat a l'avinguda Serra de la Calderona núm. 11 d'Alboraia, amb destinació a la construcció d'un institut d'educació secundària a la localitat. [2020/8658]  
L'Ajuntament d'Alboraia, mitjançant acord plenari de 19 de desembre de 2019, va aprovar la cessió gratuïta de la propietat, mitjançant mutació demanial, d'una parcel·la a favor de la Generalitat, amb destinació a la construcció d'un institut d'educació secundària.  
La Sotssecretaria de la Conselleria d'Educació, Cultura i Esport, mitjançant escrit de 5 de febrer de 2020, va proposar l'acceptació de la cessió.  
L'Ajuntament d'Alboraia, en acord plenari de 30 de juliol de 2020, va acordar elevar a definitiu l'acord de 19 de desembre de 2019, sense necessitat de subscriure una acta entre totes dues administracions.  
La cessió s'efectua segons el que es disposa en l'article 37 de la Llei 14/2003, de 10 d'abril, de patrimoni de la Generalitat, i la disposició addicional onze de la citada llei que regula la mutació demanial. Segons este article 37: «Les administracions territorials de la Comunitat podran afectar béns i drets demanials a un ús o servei públic competència de la Generalitat, i transmetre-li'n la titularitat quan resulten necessàries per al compliment de les seues finalitats. L'Administració adquirent mantindrà la titularitat del bé mentre continue afectat a l'ús o servei públic que motivà la mutació i, per tant, conserva el seu caràcter demanial. Si el bé o dret no fos destinat a l'ús o servei públic o deixara de destinar-se posteriorment, revertirà a l'Administració transmitent, integrant-se en un patrimoni amb totes les seues pertinences i accessions».  
  
L'article 44 de la citada Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat; i disposa, en el punt 2, que la competència per a l'acceptació correspon al titular de la Conselleria competent en matèria de patrimoni.  
L'article 27.2.c de la Llei de patrimoni de la Generalitat, estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afectat al servei públic educatiu i adscrit a la Conselleria d'Educació, Cultura i Esport, a qui en correspon l'administració, defensa i conservació.  
  
En conseqüència, amb base en els citats articles de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant mutació demanial, realitzada per l'Ajuntament d'Alboraia, de l'immoble de 9.935 m² de superfície, situat a l'avinguda Serra de la Calderona núm. 11 d'Alboraia, que confronta: nord, finca resultant ZV-2; sud, viària RV-a; est, vials RV-a; i oest, amb finca resultant ZV-2.  
Consta inscrit en el Registre de la Propietat de València 13 al volum 1505, llibre 378, foli 105, finca 21211, inscripció 1a.  
Referència cadastral: 6933272OJ7563A1361ZJ.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Alboraia s'efectua amb la condició de destinar la parcel·la a la construcció d'un institut d'educació secundària; la Generalitat mantindrà la titularitat del bé mentre continue afectat a l'ús o servei públic que motiva la mutació i, per tant, conserva el seu caràcter demanial. Si el bé o dret no fos destinat a l'ús o servei públic o deixara de destinar-se posteriorment, revertirà a l'Administració transmitent, integrant-se en el seu patrimoni amb totes les seues pertinences i accessions.  
  
Tercer  
L'Ajuntament d'Alboraia es compromet, a costa seua, a l'eliminació de qualsevol obstacle, servitud o impediment que pogueren dificultar el normal desenvolupament de les obres, i de tots aquells que es descobriren amb posterioritat.  
  
Quart  
L'immoble acceptat, haurà d'incorporar-se a l'Inventari General de Béns i Drets de la Generalitat, en concepte de bé de domini públic afectat al servei públic educatiu i adscrit a la Conselleria d'Educació, Cultura i Esport, a qui corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Cinqué  
Notificar la present resolució a l'Ajuntament cedent, així com a la Conselleria d'Educació, Cultura i Esport, i fer-ne la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes comptat a partir de l'endemà de la notificació, davant l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercitar qualsevol altre que s'estime escaient.  
  
  
València, 14 d'octubre de 2020.- El conseller d'Hisenda i Model Econòmic: Vicent Soler i Marco.